Návrh ROZHODNUTIE RADY o pozícii, ktorú má Európska únia zaujať v Spoločnom výbore EHP k zmene a doplneniu protokolu 31 (o spolupráci v špecifických oblastiach mimo štyroch slobôd) k Dohode o EHP /* COM/2012/0592 final - 2012/0286 (NLE) */





DÔVODOVÁ SPRÁVA 1. KONTEXT NÁVRHU S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP. V článku 78 Dohody o EHP sa stanovuje, že zmluvné strany posilňujú a rozširujú spoluprácu v rámci činností Únie okrem iného v oblasti výskumu a technologického rozvoja. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zmeniť a doplniť protokol 31 k Dohode o EHP o spolupráci v špecifických oblastiach mimo štyroch slobôd so zámerom ukončiť pozastavenie účasti Islandu v rámci európskeho programu monitorovania Zeme (GMES). Týka sa to nariadenia Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013)[1]. Účasť Islandu na programe GMES bola z dôvodu ekonomických prekážok dočasne pozastavená, keď bolo nariadenie č. 911/2010 začlenené do Dohody o EHP rozhodnutím Spoločného výboru EHP č. 139/2012. Teraz sa považuje za vhodné ukončiť dočasné pozastavenie účasti Islandu na programe GMES. 3. PRÁVNE PRVKY NÁVRHU Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijíma v mene Únie pozíciu k takýmto rozhodnutiam. Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť predložiť Spoločnému výboru EHP pri najbližšej možnej príležitosti. 2012/0286 (NLE) Návrh ROZHODNUTIE RADY o pozícii, ktorú má Európska únia zaujať v Spoločnom výbore EHP k zmene a doplneniu protokolu 31 (o spolupráci v špecifických oblastiach mimo štyroch slobôd) k Dohode o EHP RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 189 v spojení s článkom 218 ods. 9, so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore[2], a najmä na jeho článok 1 ods. 3, so zreteľom na návrh Európskej komisie, keďže: (1) Dohoda o Európskom hospodárskom priestore[3] (ďalej len „Dohoda o EHP“) nadobudla platnosť 1. januára 1994. (2) Podľa článku 98 Dohody o EHP sa na základe rozhodnutia Spoločného výboru EHP môže meniť a dopĺňať, okrem iného, protokol 31 k tejto dohode. (3) Protokol 31 k Dohode o EHP obsahuje osobitné ustanovenia o spolupráci v špecifických oblastiach mimo štyroch slobôd. (4) Nariadenie Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013)[4] bolo začlenené do dohody rozhodnutím Spoločného výboru EHP č. 139/2012[5]. (5) Rozhodnutím Spoločného výboru EHP č. 139/2012 sa pozastavilo uplatňovanie nariadenia na Island, až kým Spoločný výbor EHP nerozhodne inak. (6) Je vhodné ukončiť pozastavenie uplatňovania nariadenia na Island od 1. januára 2013. (7) Protokol 31 k Dohode o EHP by sa preto mal zodpovedajúcim spôsobom zmeniť a doplniť. (8) Pozícia Únie v Spoločnom výboru EHP by mala byť založená na pripojenom návrhu rozhodnutia, PRIJALA TOTO ROZHODNUTIE: Článok 1 Pozícia, ktorú má Európska únia zaujať v Spoločnom výbore EHP k navrhnutej zmene a doplneniu protokolu 31 k Dohode o EHP, je založená na návrhu rozhodnutia spoločného výboru EHP pripojenom k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA NÁVRH ROZHODNUTIE SPOLOČNÉHO VÝBORU EHP č. z/zo […], ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore (ďalej len „dohoda o EHP“), a najmä na jej články 86 a 98, keďže: (1) nariadenie Európskeho parlamentu a Rady (EÚ) č. 911/2010 z 22. septembra 2010 o európskom programe monitorovania Zeme (GMES) a jeho počiatočnej prevádzke (2011 – 2013)[6] bolo začlenené do dohody rozhodnutím Spoločného výboru EHP č. 139/2012[7]. (2) Pozastavenie uplatniteľnosti nariadenia na Island by sa malo ukončiť. (3) Protokol 31 k Dohode o EHP by sa preto mal zmeniť a doplniť, aby toto ukončenie pozastavenia nadobudlo platnosť 1. januára 2013, PRIJAL TOTO ROZHODNUTIE: Článok 1 V článku 1 ods. 8c Protokolu 31 k Dohode o EHP sa úprava e) vypúšťa. Článok 2 Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP*. Uplatňuje sa od 1. januára 2013. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L 276, 20.10.2010, s. 1. [2] Ú. v. ES L 305, 30.11.1994, s. 6. [3] Ú. v. ES L 1, 3.1.1994, s. 3. [4] Ú. v. EÚ L 276, 20.10.2010, s. 1. [5] Ú. v. EÚ L ... [6] Ú. v. EÚ L 276, 20.10.2010, s. 1. [7] Ú. v. EÚ L ... * [Ústavné požiadavky neboli oznámené.] [Ústavné požiadavky boli oznámené.]